Նշենք նաև, որ այս ամենի ընթացքում սրվել են նաև Լեհաստանի հարաբերությունները Գերմանիայի հետ, որը հանդես է գալիս ընդունված օրենքների խիստ քննադատությամբ: Գերմանիայի Բունդեսթագի ներկայացուցիչ Ֆոլքեր Քաուդերի կարծիքով, օրինակ, ԵՄ երկրները պետք է «տղամարդկություն գտնեն պատժամիջոցների համար, եթե հայտնաբերվեն եվրոպական արժեքների խախտումներ»: «Լեհաստանի կառավարությունը պետք է իմանա, որ Եվրոպայում չի կարելի խախտել որոշ հիմնարար արժեքներ»,- հայտարարել է Քաուդերը: Իսկ Քրիստոնեադեմոկրատական-Քրիստոնեասոցիալական միություն բլոկի նախագահ Հերբերթ Ռեուլն իր հերթին նշել է, որ անհրաժեշտ են տնտեսական պատժամիջոցներ, եթե քաղաքական երկխոսությունն արդյունք չտա: